Fosforo rūgštis

Fosforo rūgštis, arba ortofosforo rūgštis yra neorganinė rūgštis, cheminė formulė – H3PO4. Gryna rūgštis yra kietos būsenos ir baltos spalvos, lydosi 42,35 °C temperatūroje, suformuodama bespalvį skystį. Tačiau dažniausiai naudojamas 85 % vandeninis tirpalas.

Naudojimas 
Fosforo rūgštimi apdorojami metalai jų koroziniam atsparumui didinti, taip pat pašalinti rūdims.

Fosforo rūgštis naudojama ir maisto pramonėje: mėsos konservavimui, kepimo miltelių, sūrių gamybai, vaisvandenių rūgštinimui.

Rūgštis naudojama stomatologijoje apnašų ėsdinimui ant dantų paviršių ar ertmėse, kur bus plombuojama ar naudojami kiti dantų įtaisai. Fosforo rūgštis naudojama kaip katalizatorius aspirino sintezėje.

Gamyba 
 Laboratorinė. Fosforas deginamas ir kylantys fosforo pentoksido dūmai leidžiami į vandenį.
 Pramoninė. Kalcio fosfatas veikiamas sulfato rūgštimi. Kadangi pramonėje naudojamas gamtinis kalcio fosfatas dažnai turi arseno druskų priemaišų taip gauta rūgštis turi būti papildomai ir gan kruopščiai gryninama prieš naudojant ją maisto pramonėje.

Rūgštys